אביבי יבין

אביבי ישראל יָבין (20 ביוני 1928 - 5 בפברואר 2016) היה פרופסור לפיזיקה גרעינית בבית הספר לפיזיקה ואסטרונומיה באוניברסיטת תל אביב. הוא פיתח שיטה לחקר רמות אנלוגיות בגרעינים, נושא בעל חשיבות בחקר מבנה הגרעין.

==ביוגרפיה==
יבין נולד בזכרון יעקב לימימה-ברוני ודוד מונדז'ק. בין השנים 1934–1946 למד בבית הספר הריאלי בחיפה. בשנת 1946 התגייס לפלמ"ח במסגרת הכשרת עין גב (בית השיטה) ושירת בפלוגה ד' של הגדוד הראשון. החל מדצמבר 1947 שירת בפלוגת הסטודנטים בגדוד מוריה ובגדוד בית חורון. לאחר קום המדינה והקמת צה״ל, שירת יבין בחטיבת הראל. בתפקידו האחרון היה מפקד מחלקת מקלעים בינוניים בגדוד 62 והשתתף בניסיון הפריצה לעיר העתיקה ובהתקפה על ארמון הנציב. השתחרר מצה"ל בשנת 1949 בדרגת סג״ם.

בשנת 1951 נישא לרבקה יבין לבית קרימסקי, מפקחת במשרד החינוך. לזוג נולדו שלושה ילדים: תלמה יבין, מעצבת, דוד יבין, מתמטיקאי, ועו"ד איילת ימימה (מימי) צמח.

ב-5 בפברואר 2016 נפטר יבין בביתו שבתל אביב כתוצאה משבר בכתף ואי ספיקת לב.

== קריירה מחקרית ==
את לימודי התואר הראשון בפיזיקה השלים אביבי יבין באוניברסיטה העברית שבירושלים, שם גם סיים את לימודיו לתואר שני בפיזיקה, במתמטיקה ובפילוסופיה בשנת 1954. בשנת 1958 קיבל יבין תואר דוקטור בפיזיקה גרעינית מאוניברסיטת וושינגטון שבסיאטל. באותה שנה המשיך לפוסט דוקטורט באוניברסיטת אילינוי באורבנה-שמפיין ובהמשך הפך לחבר הסגל האקדמי באוניברסיטה זו.

בשנים 1962-1960 שהה יבין בישראל, השתתף בוועדה לאנרגיה אטומית ועסק במחקר בכור במרכז למחקר גרעיני - שורק. בתקופה זו ריכז את עבודת הוועדה הבין מוסדית להקמת מאיץ חלקיקים לאומי, שבראשה עמד פרופסור סולי גבריאל כהן מהאוניברסיטה העברית.

בשנת 1967 הוזמן יבין לאוניברסיטת תל אביב על ידי פרופסור יובל נאמן, ובתוך כשנתיים הקים קבוצת מחקר בפיזיקה גרעינית, שכללה ארבעה פיזיקאים ניסיונאים ושני תאורטיקאים. הקבוצה התמקדה בחקר אינטראקציות של פאיונים ושל אלקטרונים עם גרעין האטום ונחשבה בין המובילות בעולם. בהמשך הצטרפו לקבוצה, שהפכה לחוג לפיזיקה גרעינית, עוד שני ניסיונאים ושלושה תאורטיקאים.

יבין היה הדקאן הראשון של הפקולטה למדעים מדויקים, בשנים 1971–1976.

יבין הגיע לדרגת פרופסור מן המניין באוניברסיטת אילינוי באורבנה-שמפיין בשנת 1968. בתקופה זו זכה גם להיבחר כעמית האגודה האמריקאית בפיזיקה, בזכות שיטה מקורית שפיתח לחקר רמות אנלוגיות בגרעינים - נושא בעל חשיבות בחקר מבנה הגרעין. הוא עשה את המחקר שלו בפיזיקה גרעינית בארצות הברית, קנדה, צרפת ושווייץ.

בשנת 1978 הקים יבין את פרויקט המחקר על השלום באוניברסיטת תל אביב. במסגרת זו בוצעו מחקרים בנושא ונוצרו קשרים עם אוניברסיטאות במצרים. נושא השלום היה קרוב ללבו, הוא כתב ועסק בו עד יומו האחרון. בנוסף, הוא השקיע מאמצים רבים כדי להשיג שיתופי פעולה מדעיים בין מדענים ישראלים וערבים.

==ספריו==
<div class="mw-content-ltr">
* "Academia and Peace – Thoughts and Struggles", 2010
* "Doves and Hawks", 2012
* "On Love and War", 2015
* "The Rape of a Country", 2015
* "The Old Man and His Intelligent Animals", 2015
</div>

==קישורים חיצוניים==

* [http://www-nuclear.tau.ac.il/~yavin/ אביבי יבין, באתר של אוניברסיטת תל אביב]
* [https://geosciences.tau.ac.il/physics-h/in_memoriam_ayavin_obituary דני אשרי, פרופסור אביבי יבין - הספד]
* 
* 
* [https://exact-sciences.tau.ac.il/physics-h/shcool_history היסטוריית בית הספר לפיזיקה]
* [https://www.avelim.co.il/פרופ-אביבי-יבין-זל/ פרופסור אביבי יבין ז"ל- מודעת אבל]
* [https://books.google.co.il/books?id=ax7yaXgriCwC&pg=PA62&lpg=PA62&dq=אביבי+יבין&source=bl&ots=9azqTxmSiv&sig=3HndFOnfYTrb9t3CDyXIFaru7U4&hl=iw&sa=X&ved=0ahUKEwi90uyu3OPVAhVC6xQKHSruCfkQ6AEIUDAJ#v=onepage&q=אביבי%20יבין&f=false פרקים בפיזיקה מודרנית]
* [https://physics.tau.ac.il/in_memoriam_yavin_obituary Prof. Avivi Yavin - Obituary]
* [http://www-nuclear.tau.ac.il/~yavin/CV.html Avivi Yavin, Tel Aviv University]
* [https://docs.google.com/document/d/1UFaa0FLuiwrcnJPviobUCxqeipaK4xM9E9cl3q528dI/edit "חיי באוניברסיטת תל אביב" מאת פרופסור אביבי יבין]
* [https://docs.google.com/document/d/1NffNzc0n54p_41-nGSVGiJDoESGrSWqva5bfnFvxaOo/edit סיפור המאיץ הלאומי (1962-1960) – מבט אישי]
* [https://docs.google.com/file/d/0BzTt9GuAh0E_eno3Tm9TeHl2Nms/edit MY LIFE IN PHYSICS- Avivi Yavin]
* [https://docs.google.com/document/d/1nXl5rLD95xSIgtsnyHW-cB1lZsgITlIEQmzmtU70oRc/edit PUBLISHED AND EDITTED BOOKS]
* [http://www-nuclear.tau.ac.il/~yavin/ACKNOWLEDGEMENTS.html ACKNOWLEDGEMENTS]
* [https://docs.google.com/document/d/1tvVFEx8L8xUqnD01Yu1tWD4_bPU9tbsmOR9sT7zeeRM/edit "זכרונות ילדותי בגיל תשע עשרה וחצי" מאת פרופסור אביבי יבין]

== הערות שוליים ==

קטגוריה:סגל אוניברסיטת תל אביב: פיזיקה ואסטרונומיה
קטגוריה:סגל אוניברסיטת אילינוי באורבנה-שמפיין
קטגוריה:לוחמי הפלמ"ח
קטגוריה:אנשי היישוב ילידי הארץ
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת וושינגטון
קטגוריה:עובדי המרכז למחקר גרעיני - שורק
קטגוריה:ישראלים שנולדו ב-1928
קטגוריה:ישראלים שנפטרו ב-2016